ai4bharat/Pralekha huggingface dataset:
وزارت خزانہ
کامت کمیٹی اور حفظان صحت سیکٹر کے ذریعے شناخت شدہ 26سیکٹروں کیلئے ای سی ایل جی ایس 2.0 کے توسط سے ایمرجنسی کریڈٹ لائن گارنٹی اسکیم کی توسیع
ایمرجنسی کریڈٹ لائن گارنٹی اسکیم 1.0 کی مدت کی توسیع
نئی دہلی:26نومبر، 2020:حکومت نے کامت کمیٹی اور حفظان صحت سیکٹرکے ذریعے شناخت شدہ 26سیکٹروں کیلئے ای سی ایل جی ایس2.0 کے توسط سے ایمرجنسی کریڈٹ لائن گارنٹی اسکیم  کی توسیع کی ہے۔ ای سی ایل جی ایس 2.0کے تحت ایسی اکائیوں کا احاطہ کیا جائیگا جن کا بقایہ قرض 29 فروری 2020 کو 50 کروڑ سے اوپر اور 500 کروڑ سے زیادہ نہیں ہوگا۔ یہ ادارے /قرض دار اکاؤنٹ غیر ضمانتی گارنٹی ایمرجنسی کریڈٹ لائن  کی شکل میں ان کے کُل بقایہ قرضوں کے 20 فیصد تک اضافی فنڈز کے اہل ہوں گے جس کی پوری ضمانت نیشنل کریڈٹ گارنٹی ٹرسٹی کمپنی لمیٹیڈکے ذریعے دی جائے گی۔ ای سی ایل جی ایس 2.0کے تحت فراہم کیے گئے قرض کی مدت پانچ سال ہوگی، جس میں بنیادی رقم اداکرنے پر 12مہینے کی مہلت ہوگی۔
ای سی ایل جی ایس 2.0 کےعلاوہ، جہاں کوئی سالانہ لین دین کی زیادہ سے زیادہ مقرر نہیں کی گئی ہے، ای سی ایل جی ایس کے تحت اداروں کو ای سی ایل جی ایس 1.0 کی توسیع کرنے کا بھی فیصلہ کیا گیا ہے، جس کا کُل قرض بقایہ  29 فروری 2020 تک 50 کروڑ روپئے تک تھا، لیکن پہلے سالانہ لین دین 250 کروڑ روپئے سے زیادہ کے سبب نااہل تھے۔ دیگر سبھی موجودہ اصول /شرائط وضوابط میں کوئی تبدیلی نہیں کی گئی ہے۔
یہ اسکیم ای سی ایل جی ایس کے تحت منظور شدہ سبھی قرضوں پر لاگو ہوگی، جو کہ این سی جی ٹی سی کے ذریعے ان رہنماخطوط کے جاری ہونے کی تاریخ سے 31 مارچ 2021 تک کی مدت کے دوران یا 3,00,000کروڑ روپئے کی گارنٹی کیلئے ای سی ایل جی ایس کے تحت منظوری شدہ ہے ، جو بھی پہلے ہو۔
اہل قرض دہندگان کو اضافی ادھار دینے کی سہولت ، ایم ایس ایم ای/ کاروباری اداروں اور پہچان والے سیکٹروں، جو ایم ایس ایم ای کی حمایت کرتا ہے، کی دستیابی کو اہل بنانے کیلئے ممبر ادھار دینے والے اداروں  کی حوصلہ افزائی کرتے ہوئے نظرثانی شدہ اسکیم، اقتصادی بحالی، روزگاراور روزگار کے مواقع پیدا کرنے کیلئے سازگار ماحول پیدا کرنے کی طرف ایک طویل سفر طے کرے گی۔
این سی جی ٹی سی نے اس سلسلے میں آپریشنل رہنما خطوط جاری کیے ہیں۔
م ن۔م ع۔ ع ن
U NO: 7625
(Visitor Counter : 173
نوجوانوں کے امور اور کھیل کود کی وزارت
حکومت نے عالمی جونیئر چیمپئن شپ کی تیاری کے لئے ٹاپس ڈویلپمنٹ تیراک آرین نہرا کی دبئی میں ٹریننگ کی تجویز کو منظوری دی
مشن اولمپک سیل  نے جمعرات کو بھارتی تیراک آرین نہرا کی دبئی کے ایکوا نیشن اسپورٹس اکیڈمی ، میں ٹریننگ کی تجویز کو منظوری دے دی۔ آرین، جو دسمبر 2019 سے ٹاپس ڈیولپمنٹ گروپ کے ایتھلیٹ ہیں، عالمی جونیئر چیمپئن شپ کی تیاری کر رہے ہیں جو اس سال اگست میں منعقد ہوگی ۔
احمدآباد ، گجرات کے رہنے والے 18 سالہ آرین کو تقریباً 8.7 لاکھ روپئے منظور کئے گئے ہیں۔ یہ ان کی 90 دنوں کی ٹریننگ کے لئے ہے، جو اس مہینے کے اوائل میں شروع ہوئی اور اگست 2022 میں ختم ہوگی ۔ منظور شدہ رقم میں ان کا فضائی سفر، رہنے اور کھانے کا خرچ ، کوچنگ فیس ، مقامی ٹرانسپورٹ لاگت اور دیگر خرچ شامل ہیں۔
آرین کو 1500 میٹر فری اسٹائل میں مہارت حاصل ہے جسے تیراکی کے سب سے مشکل مقابلوں میں سے ایک مانا جاتا ہے۔ سال 2017 میں، ملائیشین ایج گروپ میٹ میں، انہوں نے پانچ گولڈ میڈل جیتے اور تین مقابلوں میں میٹ ریکارڈ بھی بنایا۔ 2019 میں، انہوں نے جنوبی کوریا میں عالمی چیمپئن شپ کے لیے ’بی ‘ مارک بھی حاصل کیا۔
زراعت اور کاشتکاروں کی فلاح و بہبود کی وزارت
خریف مارکیٹنگ سیزن21-2020کے دوران کم سے کم امدادی قیمت کی کارروائیاں
جاری خریف مارکیٹنگ سیزن21-2020ء میں سرکار اپنی کم سے کم امدادی قیمت پر کسانوں سے موجودہ کم سے کم امدادی قیمت اسکیموں کے مطابق خریف 21-2020ء کی فصلوں کی سرکاری خرید کررہی ہے۔
خریف 21-2020ء کے لئے دھان کی سرکاری خرید سہل طورپر جاری ہے اور یہ ریاستوں اور مرکز کے زیر انتظام علاقوں میں کی جارہی ہے، جن میں پنجاب،ہریانہ، اترپردیش، تلنگانہ، اتراکھنڈ، تمل ناڈو، چنڈی گڑھ، جموں و کشمیر، کیرالہ، گجرات، آندھراپردیش، اُڈیشہ اور مہاراشٹر شامل ہیں۔ ان ریاستوں سے 20نومبر 2020ء تک 295.23ایل ایم ٹی سے زیادہ دھان کی خرید کی گئی، جو کہ اسی مدت کے دوران پچھلے سال 250.55ایل ایم ٹی تھی۔ اس سے 17.83فیصد اضافہ سامنے آیا ہے۔295.23ایل ایم ٹی کی مجموعی خرید میں سے صرف پنجاب سے ہی201.36 ایل ایم ٹی دھان کی خرید کی گئی، جو کہ مجموعی سرکاری خرید کا68.20 فیصد ہے۔
جاری کے ایم ایس سرکاری خرید سے تقریباً 25.83لاکھ کسان پہلے ہی مستفید ہوچکے ہیں، جس کی کم سے کم امدادی قیمت کی قدر 55740.88کروڑ روپے ہے۔
مزید برآں ریاستوں کی جانب سے موصولہ تجویز پر مبنی خریف مارکیٹنگ سیزن 2020ء کے لئے، قیمت کی امدادی اسکیمکے تحت، دالیں اور تلہن کی 45.10ایل ایم ٹی کی سرکاری خرید کے لئے تجویز دے دی گئی۔ یہ خرید تمل ناڈو، کرناٹک ، مہاراشٹر، تلنگانہ، گجرات، ہریانہ، اترپریش، اُڈیشہ، راجستھان اور آندھرا پردیش سے کی جارہی ہے۔ اس کے علاوہ آندھراپردیش، کرناٹک، تمل ناڈواور کیرالہ سے 1.23 ایل ایم ٹی کوپرا کی سرکاری خرید کو بھی منظوری دے دی گئی ہے۔دیگر ریاستوں، نیز مرکز کے زیر انتظام علاقوں کے لئے،قیمت کی امدادی اسکیمکے تحت،دالیں ، تلہن اور کوپرا کی سرکاری خرید کے لئے منظوری تجاویز موصول ہونے کے بعد دی جائے گی۔اگر مارکیٹ کے نرخ کم سے کم امدادی قیمت سے نیچے رہتے ہیں،تو اندراج شدہ کسانوں سے سال 21-2020ء کے لئے براہ راست نوٹیفائیڈ ایم ایس پی کے مطابق اچھے گریڈ کی خرید کی جا ئے گی۔یہ خرید نوٹیفائیڈ کٹائی کے سیزن کے دوران ریاستی نامزد سرکاری خرید کی ایجنسیوں کے ذریعے مرکز کی نوڈل ایجنسیاں کریں گی۔
20نومبر 2020ء تک سرکار نے اپنی نوڈل ایجنسیوں کے ذریعے 67040.30 میٹرک ٹن مونگ، اُڑد، مونگ پھلی اور سویابین کی362.39 کروڑ روپے کی کم سے کم امدادی قیمت کی قدر والی سرکاری خرید کرلی ہے، جس سے تمل ناڈو، مہاراشٹر، گجرات، ہریانہ اور راجستھان میں 38880کسانوں کو استفادہ حاصل ہوا۔ گزشتہ سال مجموعی خرید57285.78میٹرک ٹن تھی، اس طرح دالوں اور تلہن کے لئے اس برس یہ 17.02فیصد کا اضافہ ہے۔
اسی طرح 52.40کروڑ روپے کی کم سے کم امدادی قیمت کی قدر کی 5089 میٹرک ٹن کوپرا کی خرید کی گئی، جس سے 20 نومبر 2020ء تک کرناٹک اور تمل ناڈو میں 3961کسانوں کو استفادہ ہوا۔ گزشتہ برس کوپرا کی 293.34میٹرک ٹن خرید کی گئی تھی۔ کوپرا اور اُڑد کے معاملے میں سرکاری خرید والی ریاستوں میں ریٹس کم سے کم امدادی قیمت سے زیادہ ہی ہیں۔ متعلقہ ریاستیں اور مرکز کے زیر انتظام علاقوں کی سرکاریں خریف سیزن کی دالوں اور تلہن کے لئے متعلقہ ریاستوں پر مبنی فصل کی کٹائی کی تاریخ سے سرکاری خرید کی شروعات کرنے کے لئے، ضروری انتظامات کررہی ہے۔
کم سے کم امدادی قیمت کے تحت ، کپاس کی سرکاری خرید کی کارروائیاں پنجاب، ہریانہ، راجستھان، مدھیہ پردیش، مہاراشٹر، گجرات، تلنگانہ، آندھراپردیش اور اُڈیشہ میں کم سے کم امدادی قیمت کے تحت آسانی کے ساتھ جاری ہے۔20 نومبر 2020 ء تک 2022869 کی تعداد میں کپاس کی گانٹھوں کی سرکاری خرید کی گئی، جس کی قدر 6190.96کروڑ روپے ہے اور جس سے402576کسانوں کو فائدہ پہنچا ہے۔
م ن۔ا ع۔ن ع


(Visitor Counter : 87
ماحولیات، جنگلات اور موسمیاتی تبدیلی کی وزارت
ماحولیات، جنگلات اور آب و ہوا کی تبدیلی کی وزارت  کے زیر اہتمام شناخت شدہ پلاسٹک کے واحد استعمال  اشیاء کے خاتمے کے لیے 82 غیر حصولی شہروں  کے ریاستی حکومت کے افسران اور میونسپل کمشنروں کے ساتھ میٹنگ
ہواؤں کو صاف کرنے کے قومی پروگرام کے تحت 82 این اے سی میں ہوا کے معیار کے انتظام پر تبادلہ خیال کیا گیا
ماحولیات، جنگلات اور آب و ہوا کی تبدیلی کی وزارت  کی طرف سے آج ہواؤں کو صاف کرنے کے قومی پروگرام  کے تحت 82 نان اٹینمنٹ شہروں  کے ساتھ پلاسٹک کے واحد استعمال  اشیاء کے خاتمے کے ساتھ ساتھ ہوا کے معیار کے انتظام کے حوالے سے ایک میٹنگ کا اہتمام کیا گیا۔ میٹنگ میں ماحولیات، شہری ترقیات اور مقامی خود حکومت  کے میونسپل کمشنرز، محکموں اور ریاستی آلودگی کنٹرول بورڈز  اور ریاستی حکومتوں کے سینئر افسران نے شرکت کی۔
میٹنگ کے دوران میونسپل کمشنرز کو ایس یو پی آئٹمز پر پابندی کے بارے میں بتایا گیا جو کہ یکم جولائی 2022 سے نافذ العمل ہو گی۔ بتایا گیا کہ نوٹیفکیشن 12 اگست 2021 کو شائع ہوا تھا۔ میونسپل کمشنرز سے درخواست کی گئی کہ وہ اپنے دائرہ اختیارات میں نفاذ کی کوششوں کے لیے اپنی ٹیموں کی قیادت کریں۔ ان سے درخواست کی گئی کہ وہ تمام اسٹیک ہولڈرز بشمول تاجروں، تقسیم کاروں، خردہ فروشوں کے ساتھ ساتھ صارفین کو ممنوعہ ایس یو پی آئٹمز کے متبادل کو تبدیل کرنے میں مدد کریں۔
اس بات پر روشنی ڈالی گئی کہ پابندی کی کامیابی تمام متعلقہ فریقوں کی موثر مصروفیت اور ٹھوس اقدامات سے ممکن ہوگی۔
میونسپل کمشنرز نے پابندی کے موثر نفاذ کو یقینی بنانے اور ممنوعہ ایس یو پی آئٹمز کے متبادل اپنانے کے لیے اسٹیک ہولڈرز کے ساتھ موثر نفاذ اور تعمیری مشغولیت کا یقین دلایا۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 71
وزیراعظم کا دفتر
وزیراعظم نے ڈاکٹر عبدالکلام کو ان کے یوم پیدائش پر خراج عقیدت پیش کیا
وزیراعظم جناب نریندر مودی نے ، سابق صدر جمہوریہ ڈاکٹر اے پی جے عبدالکلام کو ان کے یوم پیدائش پر خراج عقیدت پیش کیا ہے۔ وزیراعظم نے ڈاکٹر کلام کی بطور سائنسداں اور صدر جمہوریہ کے طور پر ان کی خدمات کو یاد کیا، جنھوں نے معاشرے کے ہر طبقے کو متاثر کیا۔
اپنے ٹوئیٹ میں وزیراعظم نے کہا:
’’ہمارے سابق صدر جمہوریہ ڈاکٹر اے پی جے عبدالکلام کو خراج عقیدت۔ ایک سائنسداں اور صدر جمہوریہ کے طور پر ہمارے ملک کے لئے ان کی خدمات قابل تعریف ہیں، انھوں نے معاشرے کے ہر طبقے کو متاثر کیا۔‘‘
امور صارفین، خوراک اور عوامی تقسیم کی وزارت
2020-21 کی خریف کی مارکیٹنگ کے موسم میں ایم ایس پی کے تحت کام کاج
نئی دہلی، 02نومبر ،2020 / خریف کی مارکیٹنگ کے رواں موسم 21-2020 میں حکومت کسانوں سے ایم ایس پی پر خریف 21-2020 کی خریداری جاری رکھے ہوئے ہے۔ یہ خریداری موجودہ ایم ایس پی اسکیم کے تحت کی جا رہی ہے جیساکہ پچھلے موسموں کے دوران بھی کی گئی تھی۔
خریف 21-2020 کی دھان کی خریداری ریاستوں اور مرکز کے زیر انتظام علاقوں پنجاب، ہریانہ، اتر پردیش ، اتراکھنڈ، تمل ناڈو، چنڈی گڑھ، جموں و کشمیر، کیرالہ اور گجرات میں تیز رفتاری سے کی جا رہی ہے۔ 1.11.2020 تک 210.49 ایل ایم ٹی سے زیادہ دھان خریدا جا چکا تھا۔ جبکہ پچھلے سال اسی مدت میں 175.48 ایل ایم ٹی دھان خریدا گیا تھا جس سے پچھلے سال کی بنسبت 19.95 فیصد اضافے کا اظہار ہوتا ہے۔ 210.49 ایل ایم ٹی کی کل خریداری میں سے صرف پنجاب نے 148.07 ایل ایم ٹی دھان خریدا ہے، جو مجموعی خریداری کا 70.34 فیصد ہے۔
تقریباً 17.74 لاکھ کسانوں کو رواں کے ایم ایس سے فائدہ ہوا ہے ۔ اس خریداری کی پوری مالیت ایم ایس پی کے مطابق 39740.54 کروڑ روپے ہے۔
مزید یہ کہ، ریاستوں کی طرف سے موصولہ تجاویز کی بنیاد پر 45.10 ایل ایم ٹی دلہن اور تلہن کی خریداری کی اجازت دی گئی تھی۔ یہ اجازت خریف مارکیٹنگ سیزن 2020 کے تحت تمل ناڈو، کرناٹک، مہاراشٹر، تلنگانہ، گجرات، ہریانہ، اتر پردیش ، اڈیشہ، راجستھان اور آندھرا پردیش کے لیے امدادی قیمت کی اسکیم  کے تحت دی گئی تھی۔ مزید یہ کہ ، 1.23 ایل ایم ٹی نارئل کی اجازت آندھرا پردیش، کرناٹک ، تمل ناڈو اور کیرالہ کے لیے بھی دی گئی تھی۔
صحت اور خاندانی بہبود کی وزارت
ہندوسان میں غیر چھوت چھات والی بیماریاں
نئی دہلی، 2 جولائی 2019، انڈین کونسل آف میڈیکل ریسرچ  کی رپورٹ کے مطابق جس کا عنوان ‘انڈیا: ملک کی ریاستوں کی صحت ’ ہے، ملک میں غیر چھوت چھات والی بیماریوں  کی وجہ سے ملک میں 2016 میں کل 61.8 فیصد اموات ہوئیں، جبکہ 1990 میں 37.9 فیصد اموات ہوئی تھیں جبکہ ٹی بی ایک چھوٹ والی بیماری ہے۔
کیرالہ، گوا اور تامل ناڈو میں ایپی ڈی مولوجیکل ٹرانزیشن کی وجہ سے چھوت چھات، میٹرنل ، نیونٹال اور تغذیہ سے متعلق بیماریوں کی وجہ سے کم اموات ریکارڈ کی گئیں۔ اس طرح کل ہوئی اموات میں این سی ڈی کی حصہ داری میں اضافہ ہوا۔ غیر چھوت چھات والی بیماریوں کے لئے جو کھم عوامل میں ضعیف العمری، غیر صحت مندانہ غذا، جسمانی سرگرمی میں کمی، ہائی بلڈ پریشر، ہائی بلڈ شوگر، زیادہ کولسٹرول اور زیادہ وزن شامل ہیں۔
صحت اور خاندانی فلاح و بہود کے وزیر مملکت جناب اشونی کمار چوبے نے راجیہ سبھا میں ایک تحریری جواب میں بتایا چونکہ عوامی صحت کا معاملہ ریاست کے دائرہ اختیار میں آتا ہے لیکن مرکزی حکومت نے ریاستی سرکاروں کی کوششوں کو فروغ دیا ہے۔ انہوں نے کہا کہ کینسر، تپ دق، دل کی بیماریوں کی تھام کے قومی پروگرام کو صحت کے قومی مشن کے تحت نافذ کیا جارہا ہے۔اس پروگرام کے مقاصد میں صحت کے فروغ کی سرگرمیاں اور عام متعدی عام بیماریوں نیز کینسر سمیت مخصوص طور پر اسکریننگ کا اہتمام شامل ہے۔
عام متعددی بیماریوں مثلاً تپ دق، ہائپر ٹینشن اور کینسر  کی آبادی پر مبنی اسکریننگ بھی صحت کے قومی مشن کے تحت شروع کی گئی ہے۔ اس پہل سے بیماری کی جلد تشخیص میں مدد ملے گی اور متعدی بیماریوں کے خطرات کے عوامل پر بیداری پیدا ہوگی۔
کینسر کے تیسرے علاج کے لئے سہولیات بڑھانے کی غرض سے مرکزی حکومت ملک کے مختلف حصوں میں اسٹیٹ کینسر انسٹی ٹیوٹ اینڈ ٹیرٹیئری کیئر سینٹروں کے قیام کو تعاون فراہم کرنے کے لئے ٹیری ٹیئری کیئر کینسر سہولیات اسکیم کے استحکام کو نافذ کررہی ہے۔
کینسر اور دل کی بیماریوں کے علاج کے لئے دوائیں دستیاب کرانے کے مقصد سے 159 انسٹی ٹیوشن/ اسپتالوں میں سستی دواؤں اور بھروسے مند اعضا کی تبدیلی کے لئے  دین دیال آؤلیٹ کھولے گئے ہیں اور مریضوں کو رعایتی قیمتوں پر اعضا کی تبدیلی کے لئے آؤٹ لیٹ کھولے گئے ہیں۔ سستی قیمتوں پر جینرک دوائیں فراہم کرنے کے لئے دوا سازی کے محکمے کی طرف سے جن اوشدھی اسٹور کھولے گئے ہیں۔
U- 2758
(Visitor Counter : 548
جل شکتی وزارت
آبی اکائیوں کے تحفظ کے لئے پالیسی
جل شکتی کے وزیرمملکت بشیسورٹوڈو نے آج لوک سبھا میں ایک تحریری جواب میں یہ اطلاع فراہم کی ہے کہ قدرتی اور انسانی تعمیر والی آبی اکائیوں جیسے باولی ، تالابوں ، ٹینکوں ، جوہڑوں اور جھیلوں وغیرہ کے تحفظ کے ساتھ ساتھ اس کے لئے پالیسی تیارکرنے سے متعلق کام ریاستی سرکاروں کے دائرہ اختیارمیں آتے ہیں ، حالانکہ اس سلسلے میں ریاستی سرکاروں کی کوششوں کو پوراکرنے کے لئے حکومت ہند کے ذریعہ تیارکی گئی کچھ پالیسیاں ذیل میں دی جارہی ہیں ۔
- اس وزارت کے ذریعہ تیارکی گئی قومی آبی پالیسی 2012دیگرباتوں کے ساتھ ساتھ یہ التزام مہیاکرتی ہے کہ آبی اکائیوں اور پانی نکاسی کے چینل  کا پرناجائز قبضہ اور کسی طرح کی رکاوٹ کی اجازت نہیں دی گئی ہے اورجہاں کہیں بھی ایسا ہواہے جہاں تک ممکن ہوسکاہے اسے بحال کیاجانا چاہیئے اور اس کی حیثیت کو بہترطورپر برقراررکھاجاناچاہیئے ۔
- ماحولیات، جنگلات اور آب وہوا کی تبدیلی کی وزارت نے نم زمین  قانون 2017کو نوٹی فائی کیاہے ۔
- پانی  ایکٹ 1974کے التزامات کو ریاستی آلودگی کنٹرول بورڈ  /پولیشن کنٹرول کمیٹیوں  کے ذریعہ لاگوکیاجارہاہے تاکہ آلودگی کے ذرائع کے سلسلے میں آلودگی کے معیارات کو موثرطریقے سے لاگوکیاجاسکے ۔
- حکومت ہند نے آبی اکائیوں کی آلودگی کو روکنے کے مقصد سے ماحولیات (تحفظ قانون 1986کے تحت عام قابل عمل معیارات اور صنعتوں سے نکلنے والے مخصوص قسم کے کچروں سے نمٹنے کے لئے قانون وضع کئے ہیں ۔
- آبی اکائیوں کی بحالی /احیاء کو یقینی بنانے کے لئے اسٹیک ہولڈرس کی رہنمائی کی شکل میں مرکزی آلودگی کنٹرول بورڈ  کے ذریعہ آبی اکائیوں کی بحالی کے لئے اشاراتی اصول وضوابط جاری کئے ہیں ۔
- 2010کے دوران تیارکی گئی آبی اکائیوں میں مورتیوں کے سیرانے کے لئے اصول وضوابط میں ترمیم کی ہے اور ‘‘آبی اکائیوں میں مورتی وسرجن پرترمیم شدہ ضابطہ ’’یکم جنوری 2021سے ملک میں لاگوکیاجارہاہے ۔
حکومت ہند نے مرکز کے زیرانتظام منصوبہ ‘‘آب پاشی مردم شماری ’’ کے تحت چھوٹی آب پاشی مردم شماری  کے چھٹے دور کے سلسلے میں آبی اکائیوں کی اولین مردم شماری شروع کی ہے ۔ آبی اکائیوں کی گنتی کا مقصد تمام آبی اکائیوں کے لئے ان کی وسعت ، صورت حال، ناجائز قبضے کی صورت حال ، استعمال ذخیرہ اندوزی کی صلاحیت وغیرہ سمیت تمام اہم پہلوؤں پرمعلومات جمع کرکے تمام آبی اکائیوں کے لئے ایک قومی ڈاٹابیس تیارکرنا ہے اس کے تحت جمع کی جارہی معلومات میں ریاست وار اور ضلع وار تفصیل بھی شامل کی جائیگی ۔
الیکٹرانکس اور اطلاعات تکنالوجی کی وزارت
سیمیکان انڈیا 2023 کی کامیابی کے بعد، وزیر مملکت راجیو چندر شیکھر ستمبر 2024 میں منعقد ہونے والے سیمیکان انڈیا کا آغاز کرنے کے لیے کل بنگلورو میں موجود ہوں گے
اس سال کے شروع میں گجرات میں منعقدہ سیمیکان انڈیا 2023 کی شاندار کامیابی کے بعد، عالمی سربراہی اجلاس ستمبر 2024 میں ایک بار پھر منعقد کیا جائے گا۔ سیمیکان انڈیا 2024 کے لیے افتتاحی تقریب 13 ستمبر 2023 کو منعقد ہوگی اور یہ بنگلورو انٹرنیشنل ایگزی بیشن سینٹر میں دو دن تک جاری رہے گی۔
ہنر مندی کی ترقی اور صنعت کاری اور الیکٹرانکس اور آئی ٹی کے مرکزی وزیر مملکت جناب راجیو چندر شیکھر اس افتتاحی ایونٹ کا آغاز کریں گے، جس کا اہتمام سیمی  نے الیکٹرانیکا اینڈ پروڈکشینیکا  کے اشتراک سے کیا ہے۔
افتتاحی تقریب کا مرکزی موضوع ہے ”بھارت — ایک قابل اعتماد پارٹنر اور عالمی الیکٹرانکس کی صنعت میں ابھرتی ہوئی قوت۔“ یہ صنعت کے رہنماؤں، محققین اور سرکاری اہلکاروں کو ایک ساتھ لائے گا تاکہ سیمی کنڈکٹر انڈسٹری میں ایک نمایاں کھلاڑی کے طور پر ہندوستان کی ترقی میں مدد ملے۔ سیمیکان انڈیا ملک میں ایک تاریخی تقریب بن گئی ہے، جس میں ہندوستان کے الیکٹرانکس مینوفیکچرنگ سیکٹر کو فروغ دینے کے لیے مقامی اور بین الاقوامی دونوں تنظیموں کو متحد کیا گیا ہے۔
آنے والے پروگرام کے دوران، وزیر مملکت جناب راجیو چندر شیکھر عالمی الیکٹرانکس اور سیمی کنڈکٹرز ایکو سسٹم کو تقویت دینے میں ہندوستان کی پیشرفت پر زور دیں گے۔ وہ اس بات پر روشنی ڈالیں گے کہ خاص طور پر ہندوستان کی جی-20 صدارت کے تحت حالیہ تاریخی نئی دہلی اعلامیہ کے بعد، ہندوستان کس طرح بڑھتی ہوئی رفتار کا سامنا کر رہا ہے۔
جناب راجیو چندر شیکھر نے پہلے اس بات پر زور دیا تھا کہ کس طرح ہندوستان دنیا کے لیے ایک قابل اعتماد شراکت دار بن رہا ہے۔ مائیکرون، اے ایم ڈی، لیم ریسرچ اور اپلائیڈ میٹریلز جیسی نامور کمپنیاں پہلے ہی ہندوستان میں سرمایہ کاری کر رہی ہیں، مینوفیکچرنگ ایکو سسٹم کی ترقی میں اپنا تعاون کر رہی ہیں، روزگار کے مواقع پیدا کر رہی ہیں، اور 5 ٹریلین ڈالر کی معیشت کو حاصل کرنے کے ہندوستان کے ہدف کے ساتھ ہم آہنگ ہو رہی ہیں۔
سیمیکان انڈیا 2023 کا اہتمام انڈیا سیمی کنڈکٹر مشن نے وزیر اعظم جناب نریندر مودی کی قیادت میں صنعتی شراکت داروں اور انجمنوں کے تعاون سے کیا تھا۔
اس کا مقصد ہندوستان کو سیمی کنڈکٹر ڈیزائن، مینوفیکچرنگ اور ٹیکنالوجی کی ترقی کے لیے ایک عالمی مرکز کے طور پر قائم کرنا ہے، جو انڈیا سیمی کنڈکٹر مشن کے وژن کے مطابق ہے۔ اس تقریب میں اسٹارٹ اپ، صنعت کاروں، اختراع کاروں، ماہرین تعلیم، محققین اور سرکاری عہدیداروں کی نمایاں شرکت ہوئی، جو سبھی ہندوستان کے وژن کو آگے بڑھانے کے لیے پُر عزم ہیں۔
ماحولیات، جنگلات اور موسمیاتی تبدیلی کی وزارت
جنگلاتی علاقے سے باہر جنگلات کی توسیع
شجر کاری / پیڑ لگانا ایک تمام شعبہ جاتی اور کثیر ایجنسیوں کی سرگرمی ہے، جسے مختلف محکمے ، غیر سرکاری تنظیمیں، سول سوسائٹی، کارپوریٹ ادارے وغیرہ، مختلف مرکزی اور ریاستی منصوبہ جاتی / غیر منصوبہ جاتی اسکیموں کے تحت اور دیگر وسائل سے انجام دے رہے ہیں۔ شجر کاری ، جنگلاتی اور جنگلاتی علاقوں سے باہر، دونوں کی جاتی ہے۔ جنگلاتی علاقوں اور جنگلات سے باہر کے علاقوں، دونوں میں پودوں کی قلمیں، ریاستوں میں مختلف مقامات پر قائم، مختلف نرسریوں سے حاصل کی جاتی ہیں، جن کے لئے ریاست میں مختلف نافذ اسکیموں سے مالیہ حاصل کیا جاتا ہے۔ ریاست کے مختلف جنگلاتی محکموں کے ذریعہ معیاری شجر کاری کا مواد پیدا کرنے کے لئے نرسریاں قائم کی جاتی ہیں اور اس طرح کا مواد منتخب جنگلاتی علاقوں سے باہر جنگلات کو توسیع دینے کے لئے بھی دستیاب کیا جاتا ہے۔ ریاستوں کو مسلسل صلاح دی جاتی ہے کہ وہ اچھے معیاری شجر کاری کا مواد تیار کریں۔
حیاتیات کے احیاء اور تحفظ کے لئے حکومت مرکز کے زیر سرپرستی مختلف امریلا اسکیمیں نافذ کر رہی ہے، جن میں سبز بھارت کے لئے قومی مشن، جنگلاتی حیات کے بسیروں کی مربوط فروغ ، قدرتی وسائل اور ایکو نظاموں کا تحفظ اور دریاؤں کے تحفظ کا قومی پروگرام نامی اسکیمیں شامل ہیں۔ معاوضہ جاتی شجر کاری فنڈ کے انتظامیہ اور منصوبہ سازی کی اتھارٹی ، متعلقہ ریاستوں سے معاوضہ جاتی محصولات کے طور پر ، کو بھی شجر کاری کی سرگرمی میں استعمال کیا جا تا ہے، جن میں ریاستوں نیز مرکز کے زیر انتظاموں کے ذریعہ معاوضہ جاتی شجر کاری شامل ہے۔ یہ اسکیمیں بنیادی طور پر، جنگلاتی علاقوں میں اور جنگلاتی علاقوں سے باہر شجر کاری ، جنگلاتی پس منظر کی بحالی ، بسیروں کی بہتری ، مٹی اور آبی تحفظ کے اقدامات ، سلامتی وغیرہ کے ذریعہ حیاتیاتی زندگی کی بحالی میں معاونت کرتی ہے۔
جنگلات اور پیڑ پودے والے علاقے، جنگلات کی قومی پالیسی 1988 کا زریں اصول ہے، جو بیان کرتا ہے کہ ملک کے مجموعی ارضی رقبے میں سے کم سے کم ایک تہائی رقبہ جنگلات اور پیڑ پودوں سے محیط ہونا چاہئے۔ ماحولیات، جنگلات اور آب وہوا کی تبدیلی کی اور دیگر وزارتوں کے ذریعہ نافذ کر دہ شجر کاری سے تعلق رکھنے والی مختلف اسکیموں کا مقصد ، جنگلات اور پیڑ پودوں سے گھرے علاقوں میں اضافہ کرنا اور انہیں بہتربنانا ہے۔ ریاستی سرکاریں بھی خراب جنگلاتی علاقوں کی بحالی کے لئے مخٰتلف اسکیمیں نافذ کرتی ہے۔
ماحولیات، جنگلات اور آب وہوا کی تبدیلی کی وزارت اپنی تین اہم اسکیموں کے تحت مختلف ریاستوں میں جنگلات کے تحفظ، ترقی اور فروغ کے لئے فنڈس فراہم کرتی ہے۔ ان اسکیموں میں شجر کاری کا قومی پروگرام ، سبز بھارت مشن  اور جنگلاتی آگ سے تحفظ اور انتظامیہ کی اسکیم  شامل ہیں۔ این اے پی کو جی آئی ایم کے ساتھ ضم کردیا گیا ہے اورجی آئی ایم کے لئے 289.37 کروڑ روپے رواں سال کے لئے مختص کئے گئے ہیں، جب کہ رواں سال کے دوران ایف ایف پی ایم کے لئے 44.19 کروڑ روپے مختص کئے گئے ہیں۔
یہ معلومات ماحولیات ، جنگلات اور آب وہوا کی تبدیلی کے وزیر مملکت جناب اشونی کمار چوبے نے آج راجیہ سبھا میں ایک تحریری جواب میں فراہم کیں۔
۰۰۰۰۰۰۰۰


U-9427
(Visitor Counter : 50
ماحولیات، جنگلات اور موسمیاتی تبدیلی کی وزارت
سینٹرل ایشین فلائی وے  میں ہجرت کرنے والے پرندوں اور ان کے رہائش کے علاقوں کے تحفظ کی کوششوں کو تقویت دینے کے لیے رینج کے ممالک کی میٹنگ
ماحولیات، جنگلات اور آ ب و ہوا کی تبدیلی کی وزارت نے اقوام متحدہ کے ماحولیاتی پروگرام/ کنونشن آن مائیگریٹری اسپیشیز  کے تعاون سے نئی دہلی میں 2 سے 4 مئی 2023 تک سنٹرل ایشین فلائی وے میں ہجرت کرنے والے پرندوں اور ان کے رہائش کے علاقوں کے تحفظ کی کوششوں کو تقویت دینے کے لیے رینج کے ممالک کی ایک میٹنگ کا اہتمام کیا تھا۔
ماحولیات، جنگلات اور آب و ہوا کی تبدیلی کے مرکزی وزیر مملکت جناب اشونی کمار چوبے نے میٹنگ کا افتتاح کیا۔ اپنے افتتاحی خطاب میں وزیر موصوف نے گلاسگو میں سی او پی - 26 میں لائف  کو اپنانے کے وزیر اعظم کی اپیل کو دہراتے ہوئے کہا کہ:
’’...اس بات سے ہمیں بے حد اطمینان ملتا ہے کہ ہم نے ایک ایکشن پلان مرتب کرنے کے لیے سنٹرل ایشین فلائی وے کے رینج ممالک کی اس میٹنگ میں ان کے وژن کو عملی جامہ پہنانے کے لئے ٹھوس اقدامات کیے ہیں۔ اس کے علاوہ ایک پائیدار طرز زندگی کو اپنانا جو ہجرت کرنے والے پرندوں سمیت تمام زندگی کی شکلوں کے ساتھ رہنے کے موافق ہے، آنے والے برسوں میں ان کے مسلسل وجود کو یقینی بنانے کے لیے اہم ہے۔ یہ وزیر اعظم کی لائف تحریک سے مطابقت رکھتا ہے، جو ماحولیاتی تحفظ کے واسطے ماحولیات کے لیے طرز زندگی کی اپیل کرتا ہے، اور کرہ ارض کے تئیں ہماری ذمہ داری کی یاد دہانی کے طور پر کام کرتا ہے۔ اس میٹنگ کے ذریعے، ہم سینٹرل ایشین فلائی وے میں تحفظ اور پائیدار ترقی کے مشترکہ ہدف کو حاصل کرنے کی طرف ایک اہم قدم اٹھا رہے ہیں…‘‘
اس میٹنگ میں آرمینیا، بنگلہ دیش، قزاقستان، کرغزستان، کویت، منگولیا، عمان، سعودی عرب، تاجکستان اور ازبکستان سمیت سی اے ایف خطے کے گیارہ ممالک نے شرکت کی۔ ان کے علاوہ ریپٹرس ایم او یو اور سی ایم ایس ، اے ای ڈبلیو اے کے سیکرٹریٹ اور چیف وائلڈ لائف وارڈنس آف اسٹیٹ ہندوستان کے سائنسی اداروں، بین الاقوامی اور قومی غیر سرکاری تنظیموں کے نمائندوں اور اس موضوع کے ماہرین نے شرکت کی۔
مندوبین نے سینٹرل ایشین فلائی وے کے لیے ایک ادارہ جاتی فریم ورک کے بارے میں غور کیار اس پر اتفاق کیا۔ انہوں نے عمل درآمد کے لیے ترجیحی شعبوں پر تبادلہ خیال کیا اور سی ایم ایس، سی اے ایف ایکشن پلان کو اپ ڈیٹ کرنے کے لیے ایک ڈرافٹ روڈ میپ پر اتفاق کیا۔ یہ اس میٹنگ نے سی اے ایف رینج کے ممالک کے لیے ہجرت کرنے والے پرندوں اور ان کے رہائش گاہوں کے پائیدار تحفظ کو یقینی بنانے کے لیے تعاون اور خیالات اور بہترین طریقوں کا تبادلہ کرنے کا ایک اہم موقع فراہم کرایا۔
میٹنگ کے دوران ہونے والی بات چیت نے ہجرت کرنے والے پرندوں اور ان کے رہائش کے عللاقوں کے تحفظ کے لیے ایک مربوط نقطہ نظر کو فروغ دینے کے مقصد کے ساتھ ادارہ جاتی فریم ورک کے طریقہ کار کی طرف بھی رہنمائی کی۔ میٹنگ میں اس اقدام کو مزید مضبوط اور باضابطہ بنانے کے لیے مجموعی طور پر اتفاق رائے ہوا۔ سنٹرل ایشین فلائی وے اقدام کو باضابطہ طور پر ہجرت کرنے والے پرندوں اور ان کے رہائش کے علاقوں کے تحفظ کی طرف ایک اہم قدم کے طور پر دیکھا گیا۔
مندوبین نے پرندوں کی سینگچوری کے انتظام کو سمجھنے اور پرندوں کی سینگچوریز کے بندوبست کے لیے ہندوستان میں اپنائے جانے والے بہترین طریقوں کو جاننے کے لیے سلطان پور نیشنل پارک، گروگرام، ہریانہ کا فیلڈ دورہ بھی کیا۔
۔۔۔۔۔۔۔۔۔۔۔
ش ح۔ا گ۔ن ا۔
U- 4863
(Visitor Counter : 73
بہت چھوٹی، چھوٹی اور درمیانی صنعتوں کی وزارت
جناب بھانو پرتاپ سنگھ ورما نے ایم ایس ایم ای صنعتوں کو دفاعی سپلائی چین میں لانے کے لیے خصوصی توجہ دینے کی ضرورت پر زور دیا
نئی دہلی، 30 مارچ 2022:
بہت چھوٹی، چھوٹی اور اوسط درجہ کی صنعتی اکائیوں کے مرکزی وزیر مملکت جناب بھانو پرتاپ سنگھ ورما نے کہا ہے کہ حکومت ایم ایس ایم ای کے شعبہ کو دفاعی سپلائی چین میں لانے اور ملک کی آتم نربھرتا کو فروغ دینے پر خصوصی توجہ دے رہی ہے۔ سلامتی اور تحفظ پر دوسری بین الاقوامی کانفرنس سے خطاب کرتے ہوئے انہوں نے کہا کہ ایم ایس ایم ای شعبہ تیزی سے بڑھتے برآمداتی بازار میں بھی اپناتعاون دے سکتا ہے۔
ایئر وائس مارشل پی ایس سرین، وی ایس ایم نے دفاعی مصنوعات کو اندرونِ ملک تیار کرنے پر زور دینے کے لیے سرجن پورٹل کی اہمیت پر روشنی ڈالی۔ یہ پورٹل موجودہ وقت میں درآمد کی جارہیں تمام تر اشیاء کو ظاہر کرتا ہے، تاکہ بھارتی صنعتیں انہیں گھریلو سطح پر ڈیزائن ، ترقی اور تیار کر سکیں۔
پی ایچ ڈی سی سی آئی ڈفینس کے چیئر مین جناب ایم کے گپتا نے دفاعی شعبہ میں ایم ایس ایم ای کے لیے ابھرتے ہوئے مواقع پر روشنی ڈالی اور او ای ایم سے بھارت کی بہت چھوٹی، چھوٹی اور اوسط درجہ کی صنعتی اکائیوں کو تعاون فراہم کرنے کی اپیل کی تاکہ انہیں عالمی مینوفیکچرنگ سپلائی چین ایکو نظام سے مربوط کیا جا سکے۔
جوائنٹ سکریٹری محترمہ مرسی ایپاؤ نے ’’بھارت کو دفاعی مینوفیکچرنگ کا مرکز بنانے میں ایم ایس ایم ای کے کردار‘‘ کے موضوع پر تکنیکی سیشن کی صدارت کی اور بھارت کی بہت چھوٹی ، چھوٹی اور اوسط درجہ کی صنعتی اکائیوں کو دفاع کے شعبہ میں زیادہ مسابقتی بنانے کے لیے وزارت کی اسکیموں اور پہل قدمیوں کے بارے میں معلومات فراہم کی۔